107 



Omlændigheder ved Ruinernes Beskaffenhed blive os herved for- 

 staaelige; saaledes f. Ex. at man allevegne kun finder den underste 

 Deel af overordentlig tykke, men ikke meget hoie Inder- og 

 Ydermure, med deres udhugne Konstprydelser og Inscriptioner, 

 vel bevarede; men derimod intet Spor til nogen Overbygning, 

 af Tag eller Piller. Man veed , det horer overhovedet ikke til 

 Orientens Skik, at bygge i Hoiden; ikke at have hoie, men vidt- 

 loftigc Boliger; ligesom de flade, med Rækværk eller Brystværn 

 forsynede Tage, endnu ere almindelige hos Maurerne, Araberne, 

 Tyrkerne og andre østerlandske Nationer. Naar nu Alt, bvad der 

 i de assyriske Palladser reiste sig over Murene, var Træværk og 

 Soiler af Træ, og naar, som Spor vise, disse assyriske Kongeborge 

 for en stor Deel ere blevne odelagte ved Ild 11 ): da bliver det saa 

 meget lettere forklarligt, at dennes Virkning paa det torre Træværk 

 maa have været pludseligt fængende og med voldsom Hast for- 

 tærende. Men hvorledes forklare vi da den for en stor Deel yp- 

 perligt bevarede Tilstand, hvori man har fundet de Konslmonu- 

 menter, hvormed Murene vare beklædte? Det synes jo uund- 

 gaaeligt, at baade det nedstyrtende Tag, og den mere langsomt 

 og efterhaanden nedfaldende Deel af Murene, ovenover Kalksteens- 

 tavlerne, maatte tilfoie de i disse opboiet udhuggede Figurer bety- 

 delig Skade. — Men her har Fergusson paa en sindrig Maade viist, 

 hvorledes netop en Bygningsmaade, som den af ham forudsatte, 

 har kunnet redde Konstværkerne fra Undergang ved og efter Bran- 

 den. Denne har nemlig i Hallerne og Salene slet intet Stof, ingen 

 betydelig Næring kunnet fmde; med Undtagelse af de smekkrc 

 Træ -Soiler, der bare Bielkeværket og Palladsets hele Over- 

 bygning. I denne har Ilden forst og især grebet fat; det 



») Dette gielder bl. a. om alle de udgravede Pallads-Ruiner ved Khorsabad. Et 

 næsten sikkert Beviis paa at de efter en Erobring ere satte i Brand, efterat 

 være forst udplyndrede, har man deri, at der (som Bolta beretter) ved deres 

 Udgravning ikke i Gruset er fundet nogen Gienstand, enten af Metal, Leer, 

 eller nogen anden varig Materie. Anderledes forholder det sig i det mindste 

 med en Deel af, Nimruds-Iiuinerne, hvor mange og forskiellige Slags Oldsager 

 (bl. a. de ovenfor nævnte mærkværdige Elfcnbeensarbeider) efterhaanden 

 findes i Gruset. 



